PATVIRTINTA:

Vilniaus lopšelio-darželio „Riešutėlis“

 Direktorės Rūtos Gekienės

 2024 m. rugsėjo 2 d.

 Įsakymu Nr. V – 230

**VILNIAUS LOPŠELIO-DARŽELIO „RIEŠUTĖLIS“**

**PSICHOLOGINĖS PAGALBOS TEIKIMO TVARKOS APRAŠAS**

1. **SKYRIUS**

**BENDROSIOS NUOSTATOS**

1. Psichologinės pagalbos teikimo tvarkos aprašas (toliau – Aprašas) nustato Vilniaus lopšelio-darželio „Riešutėlis“ (toliau Darželis) psichologinės pagalbos (toliau – Pagalba) organizavimą ir koordinavimą įstaigoje, Darželio psichologo funkcijas.
2. Aprašas parengtas vadovaujantis LR švietimo, mokslo ir sporto 2024 m. gegužės 13 d. įsakymu Nr. 547 patvirtintu „Psichologinės pagalbos teikimo aprašu“.
3. Pagalbos paskirtį apibrėžia LR švietimo įstatymas. Psichologų tiesioginį ir netiesioginį darbą su Pagalbos gavėjais, tiesioginio ir netiesioginio darbo proporcijas nustato LR biudžetinių įstaigų darbuotojų darbo apmokėjimo ir komisijų narių atlygio už darbą įstatymus.
4. Pagalbos gavėjai – ikimokyklinio ir priešmokyklinio amžiaus ugdytiniai. Teikiant pagalbą bendradarbiaujama su ugdytinių tėvais (globėjais, rūpintojais), mokytojais ir kitais švietimo pagalbos specialistais. Pagalbą teikiančiomis tarnybomis, sveikatos priežiūros, teisėtvarkos institucijomis ir kitomis įstaigomis bei organizacijomis.
5. Pagalba teikiama vadovaujantis Švietimo įstatymu, Psichologų profesinės etikos kodeksu, patvirtintu Lietuvos psichologų sąjungos suvažiavime 2017 m. gegužės 17 d., kitais teisės aktais, reglamentuojančiais vaiko gerovės užtikrinimą, ir šiuo Aprašu.
6. Apraše vartojamos sąvokos atitinka Švietimo įstatyme vartojamas sąvokas.

II SKYRIUS

PSICHOLOGINĖS PAGALBOS ORGANIZAVIMAS IR KOORDINAVIMAS

1. Pagalbos teikimą savivaldybių mokyklose organizuoja ir koordinuoja savivaldybės administracijos direktorius ar jo įgaliotas asmuo. Mokyklos vadovas atsako už pagalbos prieinamumą ir jos teikimo organizavimą mokykloje, mokyklos psichologas – už teikiamos pagalbos kokybę.
2. Pagalba ugdytiniui teikiama, kai kreipiasi šie asmenys: pats ugdytinis, ugdytinio tėvai (globėjai, rūpintojai), mokytojai, kiti Darželio darbuotojai. Įstaigos įsipareigojimai užtikrinti Pagalbos teikimą bei ugdytinio tėvų (globėjų, rūpintojų) įsipareigojimai užtikrinti vaiko dalyvavimą jam teikiant pagalbą įteisinami ugdymo sutartyje.
3. [Pagalbą](file:///%5C%5C%5Cpagalb%C4%85) Darželyje teikia psichologas, kurio kvalifikacija atitinka Švietimo įstatyme nustatytus kvalifikacinius reikalavimus. Pagalba teikiama lietuvių kalba.
4. Visu darbo krūviu mokykloje dirbančio psichologo pareigybė nustatoma ne daugiau kaip 400 mokinių (esant galimybei ir atsižvelgiant į specialiųjų ugdymo(si) poreikių turinčių ugdytinių dalį įstaigoje – mažesniam mokinių skaičiui). Mokinys. Turintis didelių ar labai didelių specialiųjų ugdymosi poreikių, prilyginamas dviem mokiniams.
5. Darželio psichologas atsižvelgdamas į Darželio vadovo ir (ar) pedagoginės psichologinės tarnybos vadovo ugdytiniams skirtos pagalbos apimtį ir pateiktas rekomendacijas dėl pagalbos ugdytiniams teikimo, nustato įstaigoje teikiamos pagalbos prioritetus, pagal galimybes pasirenka teikiamos pagalbos būdą, formą ir trukmę. Pagalbą psichologas teikia atsižvelgdamas į ugdymo(si) kontekstą, siekdamas pašalinti kliūtis, kurios trukdo vaikui prisitaikyti prie darželio aplinkos ir veiksmingai ugdytis.
6. Pirmus metus pagal Švietimo įstatyme numatytą paskirtį pagalbą teikiantį psichologą kuruoja tarnybos psichologas, turintis ne žemesnę kaip III kvalifikacinę kategoriją.
7. Pagalba Darželyje teikiama individualia ir grupine forma. Psichologui suteikiama pastovi atskira darbo vieta, kurioje būtų rakinama spinta vertinimo instrumentams ir darbo dokumentams saugoti, ir turi būti sudarytos sąlygos individualiai ar grupinei pagalbai teikti, užtikrinant konfidencialumą. Psichologas aprūpinamas adaptuotais ir standartizuotais vaiko psichologinio vertinimo instrumentais ir kitomis būtinomis priemonėmis, atitinkančiomis darbo profilį.
8. Pagalba ugdytiniams mokykloje teikiama kontaktiniu būdu. Kai vaikas ugdomas šeimoje ar jam yra paskirtas mokymais namuose, pagalba ar jos dalis gali būti teikiama nuotoliniu būdu. Per karantiną, esant ekstremaliai situacijai, atsitikus ekstremaliam įvykiui ar įvykiui (ekstremali temperatūra, gaisras, potvynis, pūga ir kt.), keliančiam pavojų vaikų sveikatai ir gyvybei, arba kai ugdytinis dėl sudėtingos emocinės ar fizinės būklės negali nuosekliai dalyvauti kontaktiniame ugdymo procese (toliau – ypatingos aplinkybės), pagalba jiems teikiama nuotoliniu ir (ar) kontaktiniu būdu, atsižvelgiant į ypatingų aplinkybių pobūdį. Jei Pagalba vaikams dėl objektyvių priežasčių neteikiama, pasibaigus ypatingų aplinkybių laikotarpiui, ypatingų aplinkybių laikotarpiu nesuteikta pagalba turi būti kompensuojama nustatant veiklos prioritetines sritis, peržiūrint veiklų atlikimo laiką įstaigos nustatyta tvarka.

III SKYRIUS

LOPŠELIO-DARŽELIO PSICHOLOGO FUNKCIJOS

15. Psichologas atlieka šias funkcijas:

15.1. įvertina vaiko raidos lygį ir ypatumus, galias ir sunkumus, psichologines, asmenybės ir ugdymosi problemas, vaiko brandumą mokytis pagal ugdymo programas

15.2. bendradarbiauja su auklėtojais, mokytojais, specialiuoju pedagogu, logopedu, socialiniu pedagogu ir kitais su auklėtiniu ar mokiniu dirbančiais specialistais, numatant ugdymo tikslų ir uždavinių pasiekimo būdus, dirba specialiojo ugdymo komisijoje;

15.3. konsultuoja psichologinių, asmenybės ir ugdymosi problemų turinčius auklėtinius ar mokinius, jų tėvus (globėjus, rūpintojus) šių problemų sprendimo klausimais;

15.4. rengia individualias rekomendacijas vaiko psichologinėms, asmenybės ir ugdymosi problemoms spręsti;

15.5. inicijuoja, rengia ir įgyvendina psichologinių problemų prevencijos programas, padedančias išvengti psichologinių, asmenybės ir ugdymo problemų bei veiksmingiau ugdyti psichologinių, asmenybės ir ugdymo problemų turinčius vaikus.

15.6. dalyvauja formuojant teigiamą ugdymo įstaigos bendruomenės požiūrį į psichologinių, asmenybės ir ugdymo problemų turinčius vaikus bei jų ugdymą kartu su bendraamžiais;

15.7. šviečia ugdymo įstaigos bendruomenę vaiko raidos psichologijos, pedagoginės ir socialinės psichologijos klausimais;

15.8. renka ir kaupia informaciją, reikalingą konsultuojamų vaikų problemoms spręsti, bendradarbiaudamas su ugdymo įstaigos bendruomene, esant būtinybei – su kitomis institucijomis (Vaiko teisių apsaugos tarnybomis, psichikos sveikatos centrais, policija ir kt.), bei atlieka vaikų veiklos ir elgesio veiklos metu stebėseną;

15.9. teikia informaciją apie vaikus turinčius psichologinių, asmenybės ir ugdymo problemų, suinteresuotiems asmenims ar institucijoms, susijusioms su šių vaikų ugdymu, gavęs tėvų (globėjų, rūpintojų) sutikimą;

15.10. atlieka aktualius psichologinius tyrimus atsižvelgdamas į ugdymo įstaigos bendruomenės poreikius;

15.11. dalyvauja kuriant rengiamas (aprobuojamas) vaiko psichologinio vertinimo metodikas, mokslo ir studijų institucijų vykdomus projektus;

15.12. tvarko ir pildo savo darbo dokumentus;

15.13. vykdo lankomumo apskaitą;

15.14. derina su mokyklos direktoriumi bei mokytojų taryba metinės veiklos prioritetus ir pagal juos rengia savo veiklos programą mokslo metams;

15.15. planuoja atliekamų darbų kiekį (krūvį) pagal savo turimų etatinių valandų skaičių ir derina jį su administracija;

15.16. skiria pusę savo darbo laiko tiesioginiams ryšiams su psichologinės pagalbos gavėjais, likusiu darbo laiku tvarko vaikų įvertinimų duomenis, dokumentus, rengia rekomendacijas, prevencines programas, ruošiasi konsultacijoms, paskaitoms, tobulina profesinę kvalifikaciją. Šių darbų atlikimo vietą derina su administracija;

15.17. reaguoja į smurtą ir patyčias, nedelsiant apie tai informuoti direktorių ar direktoriaus pavaduotoją ugdymui;

15.18. vykdo kitus direktoriaus ir direktoriaus pavaduotojo ugdymui teisėtus nurodymus, susijusius su psichologo funkcijomis.

IV SKYRIUS

BAIGIAMOSIOS NUOSTATOS

1. Pagalba turi būti derinama su ugdymosi pagalba, specialiąja pedagogine pagalba, socialine pedagogine ir (ar) specialiąja pagalba.
2. Jei ugdytinio tėvai (globėjai, rūpintojai) nebendrauja su Darželiu dėl jų vaikui reikalingos pagalbos užtikrinimo ir pritaikius visas motyvavimo ir kitas vaikui ir jo tėvams (globėjams, rūpintojams) skirtas priemones situacija dėl pagalbos užtikrinimo nesikeičia, Darželio vadovas informuoja Valstybės vaiko teisių apsaugos ir įvaikinimo tarnybą prie socialinės apsaugos ir darbo ministerijos ar jos įgaliotą teritorinį skyrių dėl vaiko teisių užtikrinimo ir jo teisėtų interesų gauti reikiamą pagalbą.
3. Teikiant pagalbą, asmens duomenys tvarkomi vadovaujantis 2016 m .balandžio 27 d Europos Parlamento ir Tarybos reglamentu (ES) 2026/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46 EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, duomenų valdytojų patvirtintais ir kitais teisės aktais, reglamentuojančiais asmens duomenų tvarkymą ir teisinę apsaugą. Asmens duomenų tvarkymo tikslas – pagalbos organizavimo ir koordinavimo procedūrų užtikrinimas. Duomenų subjektų teisės įgyvendinamos Bendrojo duomenų apsaugos reglamento ir duomenų valdytojų, į kuriuos kreipiamasi dėl duomenų subjekto teisių įgyvendinimo, nustatyta tvarka.
4. Pagalbos teikimą įstaigoje reglamentuojantys dokumentai yra lopšelio-darželio „Riešutėlis“ dokumentacijos plano dalis, jie tvarkomi, įrašomi į apskaitą ir saugomi Lietuvos Respublikos dokumentų ir archyvų įstatymo ir Lietuvos vyriausiojo archyvaro nustatyta tvarka. Kiti dokumentai apie pagalbos gavėjus, jų problemų turinį ir teiktą pagalbą laikomi konfidencialiais. Lopšelio-darželio „Riešutėlis“ psichologas atsako už tinkamą šių dokumentų tvarkymą, saugojimą ir sunaikinimą teisės aktų nustatyta tvarka.